ddrg/super_eurlex huggingface dataset:
A Tanács határozata

(1997. november 24.)

a Duna védelmére és fenntartható használatára irányuló együttműködésről szóló egyezmény megkötéséről

(97/825/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 130s. cikke (1) bekezdésére, összefüggésben 228. cikke (2) bekezdésének első mondatával és (3) bekezdésének első szakaszával,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a Bizottság a Közösség nevében részt vett egy olyan ad hoc munkacsoport tárgyalásain, amelynek a Duna védelmére és fenntartható használatára irányuló együttműködésről szóló egyezmény kidolgozása volt a célja;

mivel az egyezményt a Közösség nevében 1994. június 29-én Szófiában (Bulgária) aláírták;

mivel az egyezmény két- és többoldalú együttműködési keret létrehozását tűzi ki célul a tengeri környezet védelme, a Duna szennyezésének megakadályozása és ellenőrzése, valamint azon országok vízkészletének fenntartható használata érdekében, amelyeken a Duna keresztülfolyik;

mivel a Közösség az egyezményben meghatározott területen intézkedéseket fogadott el; mivel az e területen való nemzetközi kötelezettségvállalás a Közösség feladata;

mivel a 130r. cikk szerint a Közösség környezetvédelmi politikája hozzájárul a következő célkitűzések megvalósításához: a környezet minőségének megőrzése, védelme és javítása, az emberi egészség védelme, a természeti erőforrások körültekintő és ésszerű hasznosítása, a fenntartható fejlődés célját szem előtt tartva, valamint a regionális vagy globális környezetvédelmi problémák megoldását célzó intézkedések nemzetközi szinten történő előmozdítása;

mivel a Közösség környezetvédelmi politikája egészében a védelem magas szintjét tűzi ki célul; mivel ez a védelem a megelőzés és elővigyázatosság, a környezeti károk lehetőség szerint azok forrásánál történő megszüntetése, és a "szennyező fizet" elveken alapul;

mivel a Közösség és a tagállamok vonatkozó hatáskörükben együttműködnek a megfelelő harmadik országokkal és nemzetközi szervezetekkel;

mivel az egyezménynek a Közösség részéről történő megkötése elősegíti a Szerződés 130r. cikkében megállapított célkitűzések megvalósítását, és mivel emiatt az egyezményt jóvá kell hagyni,

A KÖVETKEZŐKÉPPEN HATÁROZOTT:

1. cikk

A Duna védelmére és fenntartható használatára irányuló együttműködésről szóló egyezményt az Európai Közösség nevében a Tanács jóváhagyja.

Az egyezmény szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a jóváhagyó okiratnak a román kormánynál az egyezmény 26. cikkével összhangban történő letétbehelyezésére jogosult személy(eke)t.

Kelt Brüsszelben, 1997. november 24-én.

a Tanács részéről

az elnök

E. Hennicot-Schoepges

[1] HL C 288., 1996.10.1., 19. o.

[2] 1996. október 25-i vélemény (HL C 347., 1996.11.18.)

[3] HL C 66., 1997.3.3., 1. o.

--------------------------------------------------
A Tanács határozata

(1997. március 24.) [1]

egyes szeszes italokra vonatkozó vámok eltörléséről

(97/360/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben annak 228. cikke (2) bekezdésének első mondatával,

tekintettel a Bizottság javaslatára,

mivel a vámtarifák felszámolása az Egyesült Államok és az Európai Közösség részéről összességében előnyösnek tekintendő;

mivel az Egyesült Államok és az Európai Közösség egyetértési memorandum formájában megállapodást kötött a szeszes italokról; mivel a megállapodás módosításokat tartalmaz egy, a Kereskedelmi Világszervezetnek megküldendő EK-szeszes italok-CXL. engedményes listával kapcsolatban;

mivel az Egyesült Államok és az Európai Közösség között egyetértési memorandum formájában létrejött, a szeszes italokról szóló megállapodást az a Közösség részéről jóvá kell hagyni,

A KÖVETKEZŐKÉPPEN HATÁROZOTT:

1. cikk

Az egyetértési memorandum formájában az Egyesült Államok és az Európai Közösség közötti, a szeszes italokról szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Bizottság felhatalmazást kap arra, hogy megküldje a Kereskedelmi Világszervezetnek a közösségi lista módosításait az e határozathoz csatolt megállapodásban szereplő EK-szeszes italok-CXL. engedményes listában meghatározottaknak megfelelően.

3. cikk

A Tanács elnöke felhatalmazást kap, hogy kijelölje az egyetértési nyilatkozat formájában megkötendő megállapodásnak a Közösséget jogilag kötelező aláírására jogosult személyt.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1997. március 24-én.

a Bizottság részéről

az elnök

H. Van Mierlo

[1] E rendelet egységes szerkezetbe foglalt szövege tartalmazza a Tanács által 1997. május 14-én jóváhagyott javításokat.

--------------------------------------------------
A Bizottság határozata

(1997. április 11.)

az Argentínából származó halászati termékek behozatalát szabályozó különleges feltételek megállapításáról szóló 93/437/EGK határozat módosításáról

(EGT vonatkozású szöveg)

(97/276/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/23/EK irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikke (4) bekezdésének a) pontjára,

mivel a legutóbb a 96/262/EK határozattal [3] módosított, az Argentínából származó halászati termékek behozatalát szabályozó különleges feltételek megállapításáról szóló, 1993. június 30-i 93/437/EGK bizottsági határozat [4] meghatározza az Argentínából származó halászati termékeket – kivéve a kéthéjú kagylók, tüskésbőrűek, zsákállatok és tengeri haslábúak bármely formáját – kísérő egészségügyi bizonyítvány mintáját;

mivel a kéthéjú kagylók, tüskésbőrűek, zsákállatok és tengeri haslábúak termelésére és forgalomba hozatalára vonatkozó egyenértékű feltételeket teljesítő harmadik országok jegyzékének létrehozásáról szóló, 1996. december 17-i 97/20/EK bizottsági határozat [5] 3. cikke szerint a tenyésztett víziállatokon kívüli fésűskagylók belső részektől és ivarmirigyektől teljesen leválasztott záróizmai behozhatók a melléklet jegyzékében nem szereplő harmadik országokból;

mivel Argentína hivatalosan engedélyt kért a Bizottságtól a tenyésztett víziállatokon kívüli fésűskagylók belső részektől és ivarmirigyektől teljesen leválasztott záróizmainak az Európai Közösség területére irányuló kivitelére;

mivel annak érdekében, hogy Argentína élhessen a 97/20/EK határozat 3. cikkében előírt lehetőséggel, a 93/437/EGK határozat 2. cikkét és annak A. mellékletében található egészségügyi bizonyítványmintát módosítani kell;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/437/EGK határozat 2. cikkének bevezető része helyébe a következő szöveg lép:

"Az Argentínából származó halászati termékeknek az alábbi feltételeknek kell megfelelniük:."

.

2. cikk

A 93/437/EGK határozat A. melléklete helyébe e határozat melléklete lép.

3. cikk

Ezt a határozatot 1997. május 1-jétől kell alkalmazni.

4. cikk

Ennek a határozatnak a tagállamok a címzettjei.

Kelt Brüsszelben, 1997. április 11-én.

a Bizottság részéről

Franz Fischler

a Bizottság tagja

[1] HL L 125., 1996.5.23., 10. o.

[2] HL L 268., 1991.9.24., 15. o.

[3] HL L 89., 1996.4.10., 36. o.

[4] HL L 202., 1993.8.12., 42. o.

[5] HL L 6., 1997.1.10., 46. o.

--------------------------------------------------

MELLÉKLET

A. MELLÉKLET

+++++ TIFF +++++

+++++ TIFF +++++

--------------------------------------------------
A Bizottság határozata

(1997. október 2.)

az eredetmegjelöléssel, földrajzi árujelzőkkel és a különleges tulajdonságokra vonatkozó tanúsítványokkal foglalkozó tudományos bizottság felállításáról szóló 93/53/EGK határozat módosításáról

(EGT vonatkozású szöveg)

(97/656/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

mivel meg kell határozni azokat a feltételeket, amiknek – kötelezettségeik gyakorlása során – a bizottság tagjainak meg kell felelniük,

A KÖVETKEZŐKÉPPEN HATÁROZOTT:

Egyetlen cikk

A 93/53/EGK határozat a következőképpen módosul:

1. a 6. cikk (1) bekezdésének első mondata helyébe a következő szöveg lép:

"A tagokat hároméves időtartamra nevezik ki.";

2. a 6. cikk (2) bekezdése helyébe a következő szöveg lép:

"(2) A hároméves vagy a kétéves időtartam lejártával – az esettől függően – a tagok, az elnök és az alelnök helyettesítésükig vagy kinevezésük megújításáig hivatalban maradnak.";

3. a 9. cikk helyébe a következő szöveg lép:

"9. cikk

(1) A Szerződés 214. cikkének sérelme nélkül, amennyiben a Bizottság képviselője arról tájékoztatja a bizottság tagjait, hogy a kért vélemény bizalmas természetű tárgyra vonatkozik, a tagok kötelesek a tevékenységük során tudomásukra jutott információt bizalmasan kezelni.

(2) A bizottság tagjai hivatali idejük alatt vagy annak lejárta után sem használják fel szakmai célokra azokat az információkat, amelyek bizottsági tagi minőségükben jutottak a tudomásukra.";

4. a határozat a következő cikkel egészül ki:

"10. cikk

Feladataik ellátása során a tagoknak kerülniük kell az érdekellentéteket."

Kelt Brüsszelben, 1997. október 2-án.

a Bizottság részéről

Franz Fischler

a Bizottság tagja

--------------------------------------------------
A Bizottság határozata

(1997. december 16.)

a tagállamok által nyúlhús és tenyésztettvad-hús behozatalára feljogosított harmadik országbeli létesítmények ideiglenes jegyzékeinek megállapításáról szóló 97/467/EK határozat módosításáról

(EGT vonatkozású szöveg)

(97/871/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/34/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (1) bekezdésére,

mivel a legutóbb a 97/869/EK határozattal [3] módosított 97/467/EK bizottsági határozat [4] összeállította a nyúlhúst és tenyésztettvad-húst előállító létesítmények ideiglenes jegyzékeit;

mivel a Kínai Népköztársaság megküldte a nyúlhúst és tenyésztettvad-húst előállító azon létesítmények jegyzékét, amelyek tekintetében az illetékes hatóságok tanúsítják, hogy e létesítmények megfelelnek a közösségi szabályoknak;

mivel egy közösségi állatorvosi küldöttség szerint a létesítmények jóváhagyásáért felelős illetékes hatóság felépítése és szervezete megfelelő és jogköre garantálja, hogy végre tudja hajtani a közösségi szabályokat; mivel a jegyzékben felsorolt létesítményekben a fenti ellenőrzések során helyszíni vizsgálatok is történtek, amelyek szerint a létesítmények higiéniai szabványai megfelelőek;

mivel következésképpen a Kínai Népköztársaság tekintetében össze lehet állítani a nyúlhúst és tenyésztettvad-húst előállító létesítmények ideiglenes jegyzékét;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 97/467/EK határozat melléklete e határozat mellékletével egészül ki.

2. cikk

Ezt a határozatot 1998. január 1-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1997. december 16-án.

a Bizottság részéről

Franz Fischler

a Bizottság tagja

[1] HL L 13., 1997.1.16., 33. o.

[2] HL L 243., 1995.10.11., 17. o.

[3] HL L 353., 1997.12.24., 43. o.

[4] HL L 199., 1997.7.26., 57. o.

--------------------------------------------------

MELLÉKLET

País: República Popular de ChinaLand: Folkerepublikken KinaLand: Volksrepublik ChinaΧώρα: Λαϊκή Δημοκρατία της ΚίναςCountry: People’s Republic of ChinaPays: République populaire de ChinePaese: Repubblica popolare cineseLand: China (Volksrepubliek)País: República Popular da ChinaMaa: Kiinan kansantasavaltaLand: Folkrepubliken Kina

1 | 2 | 3 | 4 | 5 | 6 |

3700/03067 | Weifang Rabbit Slaughterhouse | Weifang | Shandong | SH-CP | a |

3700/03136 | Junan Ruijing Foodstuffs Co. Ltd, Rabbit Slaughterhouse | Junan | Shandong | SH-CP | a |

3700/03175 | Cangshan Rabbit Slaughterhouse | Shenshan | Shandong | SH-CP | a |

--------------------------------------------------
A Bizottság határozata

(1997. június 12.)

a húsipari termékek Közösségbe történő behozatalára feljogosított argentínai létesítmények jegyzéke tekintetében a 86/414/EGK határozat módosításáról

(EGT vonatkozású szöveg)

(97/397/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/91/EK irányelvvel [1] módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 4. cikke (1) bekezdésére és 18. cikke (1) bekezdésére,

mivel a húsipari termékek Közösségbe való behozatalára feljogosított, Argentínában található létesítmények jegyzékét először a legutóbb a 94/463/EK határozattal [3] módosított 86/414/EGK bizottsági határozat [4] állította össze;

mivel egy újabb, húsipari termékeket előállító argentin létesítményekben tett közösségi ellenőrző látogatás során kiderült, hogy az egyik létesítményben a higiéniai körülmények kielégítőnek tekinthetők; mivel a létesítmények jegyzékét ennek megfelelően módosítani kell;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 86/414/EGK határozat melléklete helyébe e határozat melléklete lép.

2. cikk

Ennek a határozatnak a tagállamok a címzettjei.

Kelt Brüsszelben, 1997. június 12-én.

a Bizottság részéről

Franz Fischler

a Bizottság tagja

[1] HL L 13., 1997.1.16., 26. o.

[2] HL L 302., 1972.12.31., 28. o.

[3] HL L 190., 1994.7.26., 21. o.

[4] HL L 237., 1986.8.23., 36. o.

--------------------------------------------------

MELLÉKLET

A HÚSIPARI TERMÉKEK BEHOZATALÁRA FELJOGOSÍTOTT LÉTESÍTMÉNYEK JEGYZÉKE

Jóváhagyási szám | Létesítmény (Frigorífico) | Cím |

13 | Swift Armour SA Argentina | Rosario, Santa Fe |

16 | Rioplatense Santa Elena S.A. | Santa Elena, Entre Ríos |

89 | Carcaraña SA, Planta Carcaraña | Carcaraña, Santa Fe |

239 | Maciel | Maciel, Santa Fe |

249 | Industrias Frigoríficas Nelson SA | Nelson, Santa Fe |

1311 | Frymat SA | Santa Fe, Santa Fe |

1352 | CEPA SA, Planta Alejandro Korn | Alejandro Korn, Buenos Aires |

1373 | CEPA SA, Planta Venado Tuerto | Venado Tuerton, Santa Fe |

1399 | Carcaraña SA, Planta Casilda | Casilda, Santa Fe |

1400 | JUCHCO SCA | Gualeguay, Entre Ríos |

1822 | CEPA SA, Planta Villa Ballester | Villa Ballester, Buenos Aires |

1920 | Rioplatense SAICIF | General Pacheco, Buenos Aires |

1921 | San Telmo SACIAFIF | Mar del Plata, Buenos Aires |

1930 | Vizental y Cía. SACIA | San José, Entre Ríos |

2067 | CEPA SA, Planta Pontevedra | Pontevedra, Buenos Aires |

2612 | Nutryte SA | Pilar, Buenos Aires |

3062 | Campos del Pilar | Pilar, Buenos Aires |

--------------------------------------------------
A Tanács határozata

(1997. május 27.)

az Európai Közösség és a Mexikói Egyesült Államok között létrejött, a szeszes italok megjelölésének kölcsönös elismeréséről és oltalmáról szóló megállapodás megkötéséről

(97/361/EK)

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre és különösen annak 113. cikkére, a 228. cikk (2) bekezdésével összefüggésben,

tekintettel a Bizottság javaslatára,

mivel az Európai Közösség és a Mexikói Egyesült Államok között létrejött, a szeszes italok megjelölésének kölcsönös elismeréséről és oltalmáról szóló megállapodás megkötése – az egyenlőség, a kölcsönös előnyök és a viszonosság elvével összhangban – javítani fogja a szeszes italok forgalmazási feltételeit az Európai Közösség, illetve a Mexikói Egyesült Államok piacán; mivel ezért kívánatos az említett megállapodás jóváhagyása;

mivel a megállapodás egyes rendelkezései alkalmazásának megkönnyítése érdekében fel kell hatalmazni a Bizottságot, hogy a szeszes italok meghatározására, megnevezésére és kiszerelésére vonatkozó általános szabályok megállapításáról szóló, 1989. május 29-i 1576/89/EGK tanácsi rendelet [1] 15. cikkében megállapított eljárással összhangban, végezze el a szükséges technikai kiigazításokat,

A KÖVETKEZŐKÉPPEN HATÁROZOTT:

1. cikk

Az Európai Közösség és a Mexikói Egyesült Államok között létrejött, a szeszes italok megjelölésének kölcsönös elismeréséről és oltalmáról szóló megállapodást és az ahhoz kapcsolódó levélváltásokat az Európai Közösség nevében a Tanács jóváhagyja.

Az első bekezdésben említett okmányok szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodás aláírására jogosult személyeket.

3. cikk

A megállapodás 22. cikkének (1) bekezdésében előírt értesítést a Tanács elnöke teszi meg [2].

4. cikk

A megállapodás 18. cikkének alkalmazásában, a Bizottság felhatalmazást kap a megállapodás módosításához szükséges jogi aktusok megkötésére, az 1576/89/EGK rendelet 15. cikkében megállapított eljárással összhangban.

5. cikk

A tagállamok képviselőinek támogatásával, a Közösséget a Bizottság képviseli a megállapodás 17. cikkében említett vegyes bizottságban.

6. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1997. május 27-én.

a Tanács részéről

az elnök

W. Sorgdrager

[1] HL L 160., 1989.6.12., 1. o. A legutóbb a 3378/94/EK rendelettel (HL L 366., 1994.12.31., 1. o.) módosított rendelet.

[2] A megállapodás hatálybalépésének napját az Európai Közösségek Hivatalos Lapjában hirdetik ki.

--------------------------------------------------
A Bizottság határozata

(1997. június 10.)

az ANIMO-központ és a tagállamok közötti együttműködés szabályainak megállapításáról szóló 92/486/EGK határozat negyedik alkalommal történő módosításáról

(EGT vonatkozású szöveg)

(97/395/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikke (3) bekezdésére,

mivel annak érdekében, hogy az ANIMO hálózat különböző szerkezeti lehetőségei mélységükben vizsgálhatók legyenek, egy magáncég tanulmányt készít;

mivel annak érdekében, hogy biztosítsák a hálózat folyamatosságát a fenti tanulmány elkészültéig, a legutóbb a 96/296/EK határozattal [3] módosított, az ANIMO-központ és a tagállamok közötti együttműködés szabályainak megállapításáról szóló, 1992. szeptember 25-i 92/486/EGK bizottsági határozatban [4] meghatározott intézkedések érvényességének idejét meg kell hosszabbítani;

mivel e határozat tartalma összhangban van az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/486/EGK határozat 2a. cikke (1) bekezdésének első francia bekezdése helyébe a következő szöveg lép:

"– időtartama két évvel meghosszabbodik."

2. cikk

Ennek a határozatnak a tagállamok a címzettjei.

Kelt Brüsszelben, 1997. június 10-én.

a Bizottság részéről

Franz Fischler

a Bizottság tagja

[1] HL L 62., 1993.3.15., 49. o.

[2] HL L 224., 1990.8.18., 29. o.

[3] HL L 113., 1996.5.7., 25. o.

[4] HL L 291., 1992.10.7., 20. o.

--------------------------------------------------
A Tanács határozata

(1997. február 17.)

az Európai Gazdasági Közösség és az Andorrai Hercegség között levélváltás formájában létrejött megállapodás állatorvosi kérdések tekintetében történő kiegészítéséről szóló jegyzőkönyv megkötéséről

(97/345/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az 1996. június 18-án parafált, az Európai Gazdasági Közösség és az Andorrai Hercegség között levélváltás formájában létrejött megállapodás állatorvosi kérdések tekintetében történő kiegészítéséről szóló jegyzőkönyvet jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és az Andorrai Hercegség között levélváltás formájában létrejött megállapodás állatorvosi kérdések tekintetében történő kiegészítéséről szóló jegyzőkönyv ezennel a Közösség nevében jóváhagyásra kerül.

A Jegyzőkönyv szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a Jegyzőkönyv aláírására jogosult személyeket.

3. cikk

A Jegyzőkönyv 4. cikkében előírt értesítést a Közösség nevében a Tanács elnöke küldi meg [1].

4. cikk

A Közösséget – a tagállamok állat-egészségügyi szolgálatai képviselőinek támogatásával – a Bizottság képviseli a Jegyzőkönyv 2. cikke által létrehozott állat-egészségügyi alcsoportban.

A Közösségnek a vegyes bizottságban kévpiselt, az állat-egészségügyi alcsoport javaslataival kapcsolatos álláspontját a Tanács minősített többséggel állapítja meg.

5. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1997. február 17-én.

a Tanács részéről

az elnök

G. Zalm

[1] A Jegyzőkönyv hatályba lépésének napját a Tanács Főtitkársága teszi közzé az Európai Közösségek Hivatalos Lapjában.

--------------------------------------------------
A Tanács határozata

(1996. december 17.)

a levélváltás formájában létrejött, az Európai Közösség és Új-Zéland között az élő állatok és az állati termékek kereskedelme esetében alkalmazandó egészségügyi intézkedésekről szóló megállapodás átmeneti alkalmazásáról szóló megállapodás megkötéséről

(97/131/EK)

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre,

tekintettel a Bizottság javaslatára,

mivel a Közösség és Új-Zéland tárgyalásba kezdett az élő állatok és az állati termékek kereskedelme esetében alkalmazandó állat-egészségügyi intézkedések meghatározása céljából;

mivel e tárgyalások eredményeképpen 1996. december 17-én megállapodást kötöttek;

mivel a kereskedelem megszakadását elkerülendő, és amíg a két fél értesíti egymást az említett megállapodás 18. cikke (1) bekezdésének második albekezdésében előírt saját megerősítési eljárásaik befejezéséről, a két fél megállapodott a megállapodásnak 1997. január 1-jétől a levélváltás formájában létrejött megállapodással összhangban történő átmeneti alkalmazásáról;

mivel ezt a megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és Új-Zéland között az élő állatok és az állati termékek kereskedelme esetében alkalmazandó egészségügyi intézkedésekről szóló megállapodás átmeneti alkalmazásáról szóló, levélváltás formájában létrejött megállapodást a Közösség nevében a Tanács jóváhagyja.

A levélváltás formájában létrejött megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a levélváltás formájában létrejött megállapodásnak a Közösséget jogilag kötelező aláírására jogosult személyt.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1996. december 17-én.

a Tanács részéről

az elnök

I. Yates

--------------------------------------------------